
Noua lege „Big Brother” reînvie protocoalele cu 
serviciile secrete. MAI filmează tot ce mișcă, 
fără consimţământ 

DELEGAT 


Poliţia de Frontieră, Jandarmeria, Imigrările și IGSU, acces nelimitat și 
necondiţionat la orice filmare, poză sau înregistrare în spaţiul public. Ministrul de 
Interne dictează, prin Ordin, cine este filat. Trebuie doar un motiv „verosimil 
pentru a bănui” că urmează să se săvârșească o ilegalitate 


Noua lege „Big Brother” reînvie protocoalele cu serviciile secrete. MAI filmează tot ce 
mișcă, fără consimțământ, iar „structurile” au acces la date, în baza unor „documente 
de colaborare” 


Un proiect de lege care împlinește, sâmbătă, termenul de adoptare tacită, prevede 
că MAI are dreptul de acces direct, gratuit și în timp real la orice înregistrare audio- 
video sau fotografie făcută în spaţiul public, prin intermediul camerelor de 
supraveghere publice sau private. Mai mult, Poliţia de Frontieră, Jandarmeria, 
Inspectoratul General pentru Imigrări sau chiar IGSU pot folosi orice mijloace tehnice 
din dotare pentru a filma, fotografia sau înregistra în spaţiul public, fără 
consimţământul persoanelor vizate, singura condiţie fiind aceea să existe motive 
verosimile pentru a bănui că, în acel loc, ar urma să se săvârșească o infracţiune sau 
orice încălcare a legii”. Ca și cum nu ar fi fost de ajuns, prin aceeași lege propusă, 
serviciile de informaţii poţi accesa datele cu caracter personal colectate de MAI, în 
baza unui „document de cooperare/ colaborare încheiat cu Poliţia de Frontieră”. 
Culmea, autorii acestei iniţiative legislative spun că au făcut această lege pentru a 
oferi garanţii cu privire la respectarea integrităţii datelor cu caracter personal ale 
cetățenilor. 


Scandalosul proiect de lege are numărul PLX 776/2023, se referă la o propunere 
legislativă pentru modificarea și completarea unor acte normative în domeniul 
ordinii și siguranţei publice și a fost înregistrat la Camera Deputaţilor în data de 18 
decembrie 2023. Iniţiatorii principali acestui proiect sunt deputații Partidului 
Naţional Liberal Gabriel Andronache Cristina Trăilă și Lucian Bode. 


În expunerea de motive care încearcă să justifice acest demers legislativ, se arată că 
proiectul „vizează adaptarea activităților desfășurate de structurile Ministerului 
Afacerilor Interne la legislaţia specifică protecţiei datelor cu caracter personal”. 
„Dreptul de acces al structurilor Aparatului Central al MAI cu competenţe în 
gestionarea situaţiilor speciale și de criză din domeniul ordinii publice și al situaţiilor 
de urgenţă de a accesa, în mod direct și gratuit, în timp real, imaginile video 
surprinse de camerele de monitorizare, prin camerele de supraveghere a spațiilor 
publice și aparţinând instituţiilor publice, precum și persoanelor juridice de drept 
public sau privat, este la acest moment o necessitate”, se arată în documentul citat. 


Mai mult, iniţiatorii sunt de părere că „este necesară lărgirea spectrului de informaţii 
prelucrate, cu referire la datele cu caracter personal prelucrate și evidenţele păstrate 


la nivelul Poliţiei de Frontieră, în scopul îndeplinirii atribuţiilor date în competenţă 


Unicul criteriu impus: bănuiala! 


De asemenea, potrivit acestui proiect de lege, și Jandarmeria Română urmează să fie 
autorizată să „fixeze cu mijloacele foto — audio — video sau prin alte mijloace tehnice 
din dotare, momente operative cu privire la activităţile desfășurate în locuri publice, 
fără consimțământul persoanelor vizate, în cazul în care există motive verosimile 
pentru a bănui că în aceste locuri publice ar putea fi tulburată ordinea și siguranța 
publică sau ar putea fi comise infracţiuni sau alte fapte ilegale”. 


Deputaţii citați mai afirmă, totodată, că „este necesar ca polițiștii de la Imigrări să 
poată efectua prelucrarea datelor cu caracter personal prin mijloace foto — audio — 
video, în spaţii publice, fără consimțământul persoanelor vizate, atunci când există 
motive verosimile pentru a bănui că ar putea fi comise infracţiuni, fapte ilegale ori 
tulburarea ordinii și siguranţei publice”. 


Mai mult, propunerea legislativă vrea să dea posibilitatea delegării către ministrul 
Afacerilor Interne reglementarea prin ordin „a regulilor privind păstrarea, 
actualizarea și utilizarea bazelor de date aferente Inspectoratului General al Poliţiei 
de Frontieră, Inspectoratului General al Jandarmeriei Române și Inspectoratului 
General pentru Imigrări”, pe de o parte, „a procedurii de desemnare a personalului 
autorizat să acceseze imaginile video surprinse de sistemele de supraveghere a 
spaţiilor publice, precum și normele tehnice și organizatorice de securitate adoptate 
pentru protejarea drepturilor fundamentale și intereselor persoanelor vizate”, 
precum și „a normelor organizatorice și tehnice în care să se realizeze și să se 
stocheze înregistrările realizate prin mijloace foto - audio — video sau alte mijloace 
din dotare, precum și limitările de utilizare a acestora de către IGPR, IGPF, IGJR și IGI, 
dar și măsurile pentru protejarea imaginilor și datelor cu caracter personal colectate 
prin intermediul acestora”, pe de altă parte. 


Comisia pentru Drepturile Omului a dat aviz negativ 


Concret, în acest proiect de lege, care a primit un raport de admitere din partea 
Comisiei pentru Administraţie și a Comisiei pentru Apărare ale Camerei Deputaţilor, 
dar care a primit un aviz negativ din partea Comisiei pentru Drepturile Omului, se 
prevede că „acţiunile poliţistului de frontieră pot fi înregistrate în spaţii publice, cu 


mijloace foto — audio — video din dotare, fără consimțământul persoanelor vizate”. 
„Poliţia de Frontieră este autorizată să fixeze, ocazional, cu mijloace foto - audio — 
video sau prin alte mijloace tehnice din dotare, momente operative cu privire la 
activităţi desfășurate în locuri publice din zona de competenţă, fără consimţămâmu. 
persoanelor vizate, dacă există motive verosimile pentru a bănui că în aceste locuri 
ar putea fi comise infracţiuni sau alte fate ilegale”, mai prevede legea propusă. 


În continuare, textul de lege vizează că Poliţia de Frontieră este autorizată să 
acceseze, în mod direct și gratuit, sistemele de supraveghere a spaţiilor publice ce 
sunt instalate în scopul prevenirii criminalităţii, pazei bunurilor și protecţiei 
persoanelor sau supravegherii traficului rutier și care aparţin organelor administraţiei 
publice centrale și locale cu excepţia serviciilor secrete, atunci când există motive 
verosimile pentru a bănui că imaginile și înregistrările servesc la identificarea: 
„persoanelor care pregătesc, săvârșesc sau au săvârșit infracţiuni“; „persoanelor care 
au fost prezente la locul săvârșirii unei infracţiuni ori au cunoștință despre faptă, 
autor sau despre bunurile având legătură cu fapta“; „persoanelor date în urmărire 
sau căutate potrivit legii” și „bunurilor supuse confiscării, interzise la deţinere”. 


Ministrul de Interne devine un mic Dumnezeu 


Prin același proiect de lege, „se interzice prelucrarea datelor cu caracter personal 
conţinute de imaginile, fotografiile ori înregistrările audio și video în alte scopuri 
decât cele în care au fost colectate, cu excepţia situațiilor prevăzute expres de lege și 
numai dacă sunt asigurate garanţii necesare pentru protejarea drepturilor 
persoanelor vizate”. 


Poliția de Frontieră poate, astfel, să păstreze aceste date pentru o perioadă de șase 
luni, după care trebuie să le distrugă. Aceleași prevederi, prezentate pe larg mai sus, 
sunt valabile, în mod identic, și atunci când este vorba despre activităţile desfășurate 
de Jandarmeria Română și de Inspectoratul General pentru Imigrări. 


În ședințele comisiilor raportoare, au fost admise nu mai puţin de 20 de 
amendamente la acest proiect de lege, amendamente care, în loc să atenueze 
excesul legislativ în discuţie, îl face și mai permisiv. Unul dintre aceste amendamente 
admise introduce și Inspectoratul General pentru Situaţii de Urgenţă pe lista 
structurilor MAI care sunt autorizate ca, pe durata misiunilor de prevenţie și de 


intervenții pentru gestionarea situaţiilor de criză, să utilizeze mijloace foto — audio — 
video, fără consimțământul persoanelor vizate. 


Nu în ultimul rând, textul de lege în discuţie mai reglementează faptul că „în scop. 
monitorizării situaţiei operative și asigurării managementului integrat al situaţiilor 
speciale și de criză, din domeniul ordinii publice și al situaţiilor de urgenţă Ministerul 
Afacerilor Interne este autorizat să acceseze în mod direct și gratuit, în timp real, 
imaginile video surprinse de sistemele de supraveghere a spaţiilor public 
eaparținând persoanelor juridice de drept public sau privat”, iar „măsurile 
organizatorice și tehnice în care se realizează și se stochează aceste înregistrări, 
precum și limitările de utilizare a acestora se stabilesc prin ordin al ministrului 
Afacerilor Interne”. 


Datele personale culese ajung pe mâna „gradaţilor”, prin 
contract de cooperare 


Ca și cum nu ar fi fost de ajuns, Consiliul Legislativ a identificat, odată cu 
parcurgerea textului de lege propus, în vederea avizării, o altă „nenorocire a acestor 
noi măsuri ce se doresc a fi introduse în legislaţie, evident, „pentru binele obștesc”. 


În avizul dat, Consiliul Legislativ notează că, „având în vedere gradul de generalitate 
cu care sunt formulate măsurile și, prin crearea unor paralelisme legislative (...), 
acestea sunt susceptibile de a încălca principiile referitoare la limitarea legată de 
scop a colectării datelor și la reducerea la minimum a datelor colectate, prevăzute în 
Regulamentul privind protecţia datelor, dat și de a încălca normele de tehnică 
legislativă”. 


Consiliul Legislativ mai subliniază că „norma referitoare la accesul instituţiilor cu 
atribuţii de ordine publică, apărare și securitate naţională la datele și colectările de 
date gestionate de Inspectoratul General al Poliţiei de Frontieră, în baza unui 
document de cooperare și colaborare încheiat între aceste instituţii creează 
premisele acordării discreţionare a accesului la date și, ca atare, sugerăm revederea 
și reformularea normei, în considerarea hotărârii date de Curtea de Justiţie a Uniunii 
Europene în cauza Smaranda Bara și alții (C-201/14)”. CJUE a constatat, atunci, că 
informaţiile transmise între autorităţile publice, precum și modalităţile de efectuare a 
transmiterii acestora au fost stabilite nu prin intermediul unei măsuri legislative, ci 
prin intermediul unui protocol, care nu a făcut obiectul unei publicări oficiale. 


Se încalcă și dreptul la proprietate privată 


Potrivit Consiliului Legislativ, „măsura transmiterii de date poate reprezenta o nou” 
situaţie de risc pentru respectarea și garantarea drepturilor fundamentale ale 
persoanelor fizice, precum și a principiilor statuate în Carta Drepturilor 
Fundamentale ale Uniunii Europene privind dreptul la viață privată și familială și 
privind protecţia datelor personale”. 


Instituţia avizatoare se referă în mod expres la prevederile articolului 2 indice 2 
alineat 2 din acest proiect de lege, conform cărora „la datele și colectările de date 
gestionate de Poliţia de Frontieră pot avea acces instituţiile cu atribuţii de ordine 
publică, apărare și securitate naţională (adică serviciile secrete — n.red), precum și 
cele cu atribuţii în eliberarea de vize, pentru exercitarea prerogativelor de autoritate 
publică cu care au fost învestite, în baza unui DOCUMENT DE 
COOPERARE/COLABORARE încheiat de Poliţia de Frontieră cu acestea. Documentul 
de cooperare/ colaborare trebuie să conţină, în mod obligatoriu, destinaţia datelor, 
volumul și construcţia acestora, suportul pe care se livrează și măsurile de protecţie 
și securitate a datelor”. 


Astfel de protocoale au mai existat, în trecut, între SRI și DNA, ICCJ, ANAF, unele 
dintre acestea fiind declarate neconstituţionale. 


lar hibele acestei legi, identificate de Consiliul Legislativ, nu se opresc aici. Se mai 
arată că „legea mai este susceptibilă de a afecta dreptul la proprietate privată, în 
ceea ce privește exercitarea prerogativei autorizării Ministerului Afacerilor Interne de 
a utiliza camerele de supraveghere aparținând persoanelor juridice de drept public 
sau privat”. 


Termenul de adoptare tacită se împlinește mâine, în zi de 
weekend 


Proiectul de lege a fost înregistrat, deja, pe ordinea de zi a Plenului Camerei 
Deputaţilor din datele de 26 martie și 2 aprilie 2024. Nu a fost, însă, supusă la vot. 
Este vorba despre o lege organică și are termen de adoptare în 45 de zile de la data 
depunerii. Acest termen expiră sâmbătă, 6 aprilie 2024. Ceea ce înseamnă că legea 
va fi considerată adoptată tacit, după această dată. Chiar și așa, Senatul este camera 
decizională. 


Pentru a înţelege cine susţine acest demers legislativ, menţionăm că în fișa de date a 
proiectului există un tabel cu semnături aparținând deputaţilor PNL Gabriel 
Andronache (liderul grupului parlamentar al PNL de la Camera Deputaţilor), loan 
Bălan, Lucian Bode, Adrian Cozma, loan Cupta, Laurenţiu Leoreanu, Sorin Dan 
Moldovan, Florin Claudiu Roman, Robert Sighiartău, Costel Șoptică, Nelu Tătaru și 
Cristina Trăilă. 


“abuzuri +big brother +drepturile omului “lucian bode MAI 


4PNL protocoalele secrete 4 Servicii secrete 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 


Marius Lulea: în Sectorul 1 AUR va da noul primar. Scuzele USR nu mai ajută cetățenii 
Nicușor Dan nu a făcut nimic pentru traficul din București 

Ciolacu trădează România: Aranjamente cu Kelemen Hunor și Viktor Orban 

Cornel Nistorescu: De ce este Ciolacu un nemernic? 


Corupție la Avocatul Poporului: loan Gânfălean Scrisoare deschisă a Comisarilor ANPC: Paul 


i lasă moștenire postul fiului său Anghel și Horia Constantinescu încalcă frecvent 
legea 
Visa Waiver doar cu taxă de protecţie pentru Cum sunt furaţi banii copiilor din programul 
colonia România: Afacerea reînnoirii vizelor "masă sănătoasă în școli” de primarul din 


Fierbinţi, lusein luksel 


pentru SUA ne va costa un sfert de miliard de 
dolari 


Sechestru pe acţiunile Gabriel Resources din proiectul Roşia Montană 


O nouă lege i-ar putea transforma pe polițiști și jandarmi în spioni. Scenariul „Big Brother” pe masa 
Parlamentului 


Rusia declară „stare de urgenţă“ după ce la Habarovsk a fost detectată o scurgere de radiaţii cu 
potenţial letal 


AUR lansează candidaţii pentru alegerile din 9 iunie în Târgoviște, duminică 7 aprilie! 


Recent Popular Comments 


VIDEO/ Ana Loredana Predescu: Podul de la Voila-Cincu reprezintă un alt episod din 
„Brașov-judeţul marilor proiecte” abandonate 


O 8 minute în urmă 


Poliţiștii cer majorarea salariilor, sporuri, decontarea transportului în concediu și ameninţă 
cu greva generală 


O 17 minute în urmă 


Corupţie în stil mare la Consiliul Judeţean Arad - O familie a pus mâna pe 200 de 
contracte de achiziţii publice directe prin trei firme 


O 2 ore în urmă 


Acuzaţii de spionaj la sediul NATO 


O 2 ore în urmă 


Noua lege „Big Brother” reînvie protocoalele cu serviciile secrete. MAI filmează tot ce 
mișcă, fără consimțământ 


O 6 ore în urmă 


O d 1 


